મહેસાણા: ચાર મહિનાથી બંધ મહેસાણા-તારંગા મીટરગેજ ટ્રેન શરૂ કરવાના નિર્ણયના ભાગરૂપે સ્ટાફ ફાળવાઈ ગયો, એન્જિન ડ્રાઇવરે પાટા પર શ્રીફળ વધેર્યું, પેંડા વહેંચ્યા અને મુસાફરોને ટિકિટ પણ અપાઈ, પરંતુ બે કલાક બાદ ટ્રેન શરૂ કરવાનો કોઈ જ નિર્ણય લેવાયો નહીં હોવાની જાહેરાત કરાતા મુસાફરો અટવાયા હતા. ટિકિટ પરત કરવા ગયેલા મુસાફરોને ટિકિટ બારી પર નાણાં પરત લેવાના મુદ્દે બોલાચાલી પણ થઈ હતી.